**Udhëzim**

**Ndërmarrjet shoqërore për të promovuar përfshirjen sociale dhe punësimin e grupeve të pafavorizuara**

**INFORMATA TË PËRGJITHËSHME**

Në kuadër të projektit, Ndërtimi dhe fuqizimi i komuniteteve përfshirëse në Kosovë (BRICK), i financuar nga Departamenti Amerikan i Shtetit, Byroja e Popullsisë, për Refugjatë dhe Migrim (PRM), Organizata Ndërkombëtare për Migrim ka hapur një Thirrje për Propozime për mbështetjen e ndërmarrjeve shoqërore që do të kontribuojnë në drejtim të riintegrimit të qëndrueshëm social dhe ekonomik të individëve dhe familjeve të kthyera nga vendi i zhvendosjes në komunitetet e tyre të reja në Kosovë. Ndërmarrjet shoqërore të cilat do të mbështeten përmes kësaj skeme të granteve do të synojnë që të ofrojnë përfitime në mënyrë të barabartë si për të kthyerit ashtu edhe për komunitetin pritës duke rritur përfshirjen sociale dhe ekonomike të grupeve të pafavorizuara si dhe atyre te rrezikuara nga të gjitha përkatësitë etnike.

**Kush mund të aplikojë?**

• Organizatat joqeveritare

• Shoqatat

• Fondacionet

• Kooperativat

**Përfshirja gjeografike:**

Aktivitetet duhet të zhvillohen në këto komuna:

• Shtërpcë,

• Istog,

• Novobërdë,

• Gjilan,

• Pejë

• Mitrovicë e Veriut

**Çfarë lloji i grantit do të ofrohet?**

Grantet do të ipen për blerjen materialeve apo pajisjeve si dhe aktiviteteve të tjera të pranueshme (të detajuara më poshtë), të nevojshme për të lansuar apo zgjeruar ndërmarrjen shoqërore të të aplikuesve. IOM-i do të prokurojë të gjitha materialet ose pajisjet në emër të kandidatëve të suksesshëm bazuar në specifikat e detajuara teknike dhe nevojat e identifikuara me aplikuesit. Grantet me para të gatshme nuk do te jenë në dispozicion.

**Shuma e përgjithshme e granteve**

Shuma e granteve duhet të jetë brenda vlerës 10.000 - 25.000 euro. Këto shuma nuk përfshijnë bashkëfinancimin e detyruar.

**A do të jetë i detyruar përfituesi për të kontribuar në këtë projekt?**

Bashkë–financimi i detyrueshëm duhet të jetë minimum 15% i vlerës së kërkuar të grantit i cili duhet të vijë ose nga burimet e vetë aplikantit ose kontribuuesve të jashtëm (për shembull, nëse aplikanti kërkon shumën maksimale 25.000 €, bashkë- financimi i detyrueshëm do të jetë së paku një shtesë prej 3,750€ për buxhetin total të projektit prej € 28,750).

Shuma kontribuuese mund të përdoret për materiale, pajisje, dhe kostot të tjera operative, duke përfshirë kostot e tjera të papranueshme nga granti, të tilla si pagat e stafit.

**Çfarë lloj aktivitetesh duhet të synojnë projekte aplikantëve të suksesshëm?**

* Në kuadër të këtij projekti, ndërmarrja shoqërore definohet si një iniciativë e cila zbaton parimet e biznesit të qëndrueshëm për të arritur një mision themelor social dhe/apo mjedisor, dhe përdor të ardhurat për të fuqizuar këto qëllime sociale. Kjo do të thotë se fondet e fituara nuk shërbejnë për të rritur pasuritë e individëve ose profitin - por janë investuar për dobi shoqërore, siç është, punësim për persona të pafavorizuar, ofrimi i shërbimeve sociale apo arsimore, ose promovimin e mbrojtjes së mjedisit apo aktivitete kulturore në komunitet etj;
* Iniciativat që krijojnë punësim dhe rrisin mundësitë për grupet e pafavorizuara ose të rrezikuara, me një theks të veçantë në të kthyerit, personat me aftësi të kufizuara, dhe minoritetet;
* Iniciativat që shërbejnë si ura lidhëse midis grupeve të pafavorizuara dhe komunitetit të gjerë.
* Iniciativat që promovojnë ndërveprime sociale, ekonomike, ose kulturore në mes të gjitha grupeve etnike;
* Iniciativat që krijojnë/ofrojnë shërbime të reja apo zgjerojnë prodhimin për të mirën e të gjithë komunitetit.

**Çfarë do të mbulojë granti?**

**Kostot direkte të ndërmarrjes Shoqërore të lejueshme janë si në vijim:**

* Blerja e makinerisë dhe pajisjeve
* Blerja e lëndëve të para dhe materialit shpenzues
* Promovimi dhe reklamimi i aktiviteteve
* Blerja e materialeve për renovimin apo rregullimin e lokaleve / ndërtesës për ndërmarrjen.

Ekzistojnë disa kufizime për shpenzimet e pranueshme :

* Deri në 10 % e shumës së grantit mund të përdoret për renovimin e hapësirës/objektit.
* Reklamimi apo shpenzimet e dukshmërisë nuk mund të kalojnë më shumë se 10% të grantit total.

**Shpenzimet e mëposhtme nuk janë të lejueshme:**

* Pagat ose rrogat
* Qiraja e truallit apo ndërtesës
* Borxhet dhe borxhet nga pagesat e shërbimit
* Ofrimi për humbje ose detyrime të mundshme në të ardhmen
* Interesi i borxhit
* Tatimet në të ardhurat
* Kostot e deklaruara nga aplikuesi dhe të mbuluara nga një tjetër projekt apo program, përveç nëse arsyetimi i dokumentuar mirë është ofruar, duke dëshmuar përputhshmërinë me kriteret e lejueshmërisë të cekur më lartë
* Blerja e truallit, ndërtesës ose ndërtimi i objektit/strukturës
* Humbjet gjatë këmbimit të parasë
* Gjobat, ndëshkimet financiare dhe shpenzimet e procesit gjyqësor
* Blerja e çdo mjeti të transportit që nuk do të përdoret direkt për funksionimin e ndërmarrjes së propozuar
* Çdo shpenzim që nuk ka të bëj me aktivitetet e ndërmarrjes së propozuar
* Shpenzimet e bëra para lidhjes së kontratës së Grantit.

**Periudha e zbatimit të granteve**

Periudha e zbatimit të Skemës së Grantit për Ndërmarrje Shoqërore është 4 deri në 6 muaj .

**SI TË APLIKONI**

**Faza e parë**

**Formulari i Aplikimit për Koncept Ide** do të dorëzohet nga aplikantët e interesuar përmes emailit deri me **31 janar 2016, ora 17:00**. Pas pranimit të Formularit të Aplikimit për Koncept Ide dhe skadimit të afatit për dorëzimin, IOM-i do të shqyrtojë dhe të vlerësojë aplikacionet në bazë të kritereve të vlerësimit të ideve të propozuara (faqja 6 e Formularit të Aplikimit për Koncept Ide). Aplikantët që kanë hyrë në rrethin/listën e ngushtë do të njoftohen për përzgjedhjen dhe të kërkohet prej tyre të dorëzojnë formularin e plotë të aplikimit.

**Faza e dytë**

Vetëm aplikantët nga rrethi/lista e ngushtë e fazës së parë do të ftohen që të aplikojnë me aplikacion të plotë përmes emailit në afatin që do të cekët pas njoftimit. Propozimet e përzgjedhura për operimin e një ndërmarrje shoqërore do të vlerësohen bazuar në maksimumin e kapacitetit për të qenë të qëndrueshme, me kosto efektive, të realizueshme, dhe me potencial të fuqishëm për zhvillimin e mëtejshëm të biznesit të përzgjedhur.

**Përfituesit e granteve** do të shpallen tentativisht në mars 2016.

**Njoftimi i vendimit të Autoritetit Kontraktues**

Aplikantët do të informohen me shkrim për vendimin e autoritetit kontraktues lidhur me aplikacionet e tyre.

**Tabela indikative**

|  |  |
| --- | --- |
|  | **DATË\***  |
| Afati i fundit për dorëzimin Formularët të Aplikimit për Koncept Ide (Faza e Parë) | 31 janar 2016, në orën 17:00.  |
| Njoftimi i aplikantëve në rrethin/listën e ngushtë | Në fillim të muajit shkurt |
| Afati i fundit për dorëzimin e Pakos së Aplikimit | Në fundit të muajit shkurt |
| Njoftimi për përfituesit e Grantit | Në fillim të muajit mars |

Ky orar tregues mund të azhurnohet nga Autoriteti Kontraktues gjatë procedurës. Në rast të tillë, orari i azhurnuar do të publikohet në internet në faqen e IOM në Kosovë

<http://kosovo.iom.int/>

Aplikacionet duhet të plotësohen **VETËM në gjuhën angleze**. IOM-i rezervon të drejtën për të pranuar ose refuzuar çdo propozim dhe të anulojë procesin e përzgjedhjes si dhe të refuzojë të gjitha propozimet në çdo kohë para dhënies së Grantit, duke mos shkaktuar ndonjë përgjegjësi për aplikantët potencial.

**INFORMACION TË MËTEJSHËM RRETH PROCEDURAVE TË APLIKIMIT**

IOM-i rezervon të drejtën për të kryer vizita në terren tek aplikantët e përzgjedhur, para dhënies së granteve.

Pyetjet për sqarim mund të dërgohen me email jo më vonë se 19 janar në email adresën e IOM-it të shënuar më poshtë duke cekur qartë referencën në thirrje për propozime. Përgjigjet individuale nuk do të ofrohen. Të gjitha pyetjet dhe përgjigjet do të publikohen në faqen e internetit IOM Kosovë **(kosovo.iom.int )** deri më 25 janar.

Prandaj këshilloheni që të vizitoni faqen e internetit të IOM-it (të përmendur më lartë) rregullisht në mënyrë që të informoheni nga pyetjet dhe përgjigjet e publikuara.

**Email adresa:** iompristina@iom.int

Autoriteti kontraktues nuk ka detyrime për të ofruar sqarime për pyetjet e marra pas kësaj date.